USR acuză PSD că „își bate joc de persoanele cu dizabilități”: „Pensiile le sunt diminuate prin recalculare semnificativ, cu procente între 40% și 80%”
USR atrage atenția, duminică, 25 august, asupra faptului că noua lege a pensiilor, creație PSD, aplică un stagiu de cotizare uniform de 25 de ani, fără să țină cont de stagiile reduse recunoscute anterior pentru aceste persoane. Astfel, spun cei de la USR, pensiile le sunt diminuate prin recalculare semnificativ, cu procente între 40% și 80%, acuzând PSD și pe premierul Ciolacu că își bat joc de persoanele cu dizabilități.